1. Cui ceterae partes vel sectae secundas unanimiter deferunt, cum 

 singulae principatum sibi vindicent, melior reliquis videtur. Nam 

 primas quaeque ex zelo videtur sumere ; secundas autem ex vero 

 tribuere. 



2. Cujus excellentia vel exuperantia melior, id toto genere melius. 



3. Quod ad veritatem refertur majus est quam quod ad opinionem. 

 Modus autem et probatio ejus quod ad opinionem pertinet haec est : 

 quod quis si clam putaret fore, facturus non esset. 



4. Quod rem integram servat bonum, quod sine receptu est malum. 

 Nam se recipere non posse impotentiae genus est, potentia autem 

 bonum. 



5. Quod ex pluribus constat et divisibilius, est majus quam quod 

 ex paucioribus et magis unum: nam ornnia per partes considerata majora 

 videntur; quare et pluralitas partium magnitudinem prae se fert : fortius 

 autem operatur pluralitas partium si ordo absit, nam inducit similitudi- 

 nem innniti, et impedit comprehensionem. 



6. Cujus privatio bona, malum; cujus privatio mala, bonum. 



7. Quod bono vicinum, bonum ; quod a bono remotum, malum. 



8. Quod quis culpa sua contraxit, majus malum; quod ab externis 

 imponitur, minus malum. 



9. Quod opera et virtute nostra partum est, majus bonum; quod 

 ab alieno beneficio vel ab indulgentia fortunae delatum est, minus 

 bonum. 



10. Gradus privationis major videtur quam gradus diminutionis ; et 

 rursus gradus inceptionis major videtur quam gradus increment!. 



148 



